**RESYME` OG SPØRSMÅL FRA DAGENS TALE, DATERT 13.09.2020**

**v/ ungdomspastor Martin Aanensen**

**TEMA: Skapt i Guds bilde**

Teksten er hentet fra;

1.Mos.27

Den kristne tro forteller at alle har en plass. Vi er skapt i Guds bilde. Vi er noe og har en verdi fordi vi finnes i Hans fortelling. Jeg har ikke en verdi bare fordi jeg presterer noe. Nei, jeg har en verdi fordi jeg er til.

Vi er skapt til fellesskap med hverandre. Vi er mangfoldige og veldig forskjellige. Hvis alle hadde vært like, ville fellesskapet forsvinne.

Forskjelligheten kan glede oss, men også frustrere oss. Gud har skapt meg slik jeg er. Det gir en frimodighet til å kunne si at jeg har en verdi og en plass i vår hverdag. Det gjør kirken sårbar. Vi er sammen på tross av ulikhetene. Vi har en felles tro på Gud og den kjærligheten Gud har for oss. Det er vårt alles ansvar å bidra og ta den plassen vi har fått.

Vårt forbilde er Gud, for han inviterer alle inn i sitt fellesskap uavhengig av status.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.